10. รายการระหว่างกัน

นโยบาย หรือแนวโน้มในการทำรายการระหว่างกัน

บริษัทมีนโยบายในการดำเนินการรายการระหว่างกันในกรณีที่บริษัทเห็นว่า
รายการระหว่างกันนั้นจะก่อประโยชน์แก่การดำเนินงานของบริษัท
โดยบริษัทจะคำนึงถึงประโยชน์ของผู้ถือหุ้นเป็นหลัก ทั้งนี้
บริษัทจะพิจารณาและกำหนดเงื่อนไขให้เป็นไปตามลักษณะการดำเนินการค้าปกติ และเป็นธรรม

คณะกรรมการตรวจสอบและบริษัทได้ร่วมกันดูแลการทำรายการระหว่างกันให้เป็นไปตามประกาศคณะกรรมการกำกับตลาดทุน
เรื่อง หลักเกณฑ์ในการทำรายการที่เกี่ยวโยงกัน
และประกาศคณะกรรมการตลาดหลักทรัพย์แห่งประเทศไทย
เรื่องการเปิดเผยข้อมูลในรายการที่เกี่ยวโยงกัน และการได้มาหรือจำหน่ายไปซึ่งสินทรัพย์

10.1 รายการระหว่างกันกับบุคคลที่มีความขัดแย้งกัน

  บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัท
  ถูกควบคุมโดยบริษัทไม่ว่าจะเป็นโดยทางตรงหรือทางอ้อม
  หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น บริษัทย่อย
  และกิจการที่เป็นบริษัทย่อยในเครือเดียวกัน นอกจากนี้
  บุคคลหรือกิจการที่เกี่ยวข้องกันยังหมายรวมถึง
  บริษัทร่วมและบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท
  ผู้บริหารสำคัญ กรรมการหรือพนักงานของบริษัท
  ตลอดทั้งสมาชิกในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

  ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ
  บริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

  บริษัทถูกควบคุมโดย The Goodyear Tire & Rubber Company
  ซึ่งตั้งอยู่ในประเทศสหรัฐอเมริกา บริษัทใหญ่ดังกล่าวถือหุ้นในบริษัทคิดเป็นจำนวนร้อยละ 66.79
  ของจำนวนหุ้นของบริษัทที่ออกจำหน่าย จำนวนหุ้นที่เหลือร้อยละ 33.21 ถือโดยบุคคลทั่วไป

  --------------------------- --------------- ------------------------------------------------------
  รายได้จากการขายสินค้าสำเร็จรูป   มูลค่า (บาท)      ความจำเป็นและสมเหตุผล

  บริษัทใหญ่                     334,233,715     บริษัทจะต้องอาศัยบริษัทเหล่านี้จำหน่ายผลิตภัณฑ์ของบริษัทในต่างประเทศ
                                              เพราะบริษัทไม่มีบุคคลากรในด้านนี้เพียงพอ
                                              ราคาขายสินค้าคิดตามราคาต้นทุนบวกกำไรส่วนเพิ่ม การซื้อขายสินค้านี้
                                              กระทำในลักษณะการยืนยันคำเสนอ
                                              การชำระราคาและส่งมอบสินค้าเป็นคราว ๆ ไป

  กิจการที่เกี่ยวข้องกันอื่น ๆ         1,384,085,691   
  --------------------------- --------------- ------------------------------------------------------

  ----------------------- -------------- ------------------------------------------------------------------------------
  ซื้อวัตถุดิบและสินค้าสำเร็จรูป   มูลค่า (บาท)     ความจำเป็นและสมเหตุผล

  บริษัทใหญ่                 114,422,267    บริษัทไม่มีความเชี่ยวชาญในการซื้อวัตถุดิบ
                                         การที่บริษัทใหญ่และกิจการที่เกี่ยวข้องกันจัดซื้อวัตถุดิบและสินค้าในปริมาณมากจะทำให้ต้นทุนซื้อวัตถุดิบถูกลง
                                         อำนาจต่อรองสูง ทำให้ต้นทุนของบริษัทสามารถแข่งขันกับคู่แข่งขันได้
                                         ราคาวัตถุดิบนี้เป็นราคาต้นทุนบวกกับกำไรส่วนเพิ่ม การซื้อวัตถุดิบและสินค้าสำเร็จรูปนี้
                                         กระทำในลักษณะการยืนยันคำเสนอ การชำระราคาและส่งมอบสินค้าเป็นคราว ๆ ไป

  กิจการที่เกี่ยวข้องกันอื่น ๆ     383,712,025    
  ----------------------- -------------- ------------------------------------------------------------------------------

  ---------------------------- -------------- ---------------------------------------------------------
  ซื้อเครื่องจักรและอะไหล่เครื่องจักร   มูลค่า (บาท)     ความจำเป็นและสมเหตุผล

  บริษัทใหญ่                      118,847,224    บริษัทไม่บุคคลากรและเชี่ยวชาญเพียงพอ
                                              ราคาซื้อคำนวณราคาจากราคาต้นทุนบวกส่วนเพิ่ม
                                              การซื้อเครื่องจักรและอะไหล่เครื่องจักรนี้กระทำในลักษณะการยืนยันคำเสนอ
                                              คำสนอง การชำระราคาและส่งมอบสินค้าเป็นคราว ๆ ไป

  กิจการที่เกี่ยวข้องกันอื่น ๆ          51,260,418     
  ---------------------------- -------------- ---------------------------------------------------------

  ----------------------- -------------- ---------------------------------------------------------------------
  ค่าสิทธิทางการค้า           มูลค่า (บาท)     ความจำเป็นและสมเหตุผล

  บริษัทใหญ่                 145,422,401    บริษัทจำเป็นต้องอาศัยชื่อเสียงในการค้าของบริษัทใหญ่
                                         เพื่อการส่งเสริมและจำหน่ายผลิตภัณฑ์ของบริษัท
                                         ราคาของค่าสิทธิทางการค้าคืออัตราร้อยละของรายได้จากการขายสินค้าที่ผลิตในประเทศไทย

  กิจการที่เกี่ยวข้องกันอื่น ๆ     -              
  ----------------------- -------------- ---------------------------------------------------------------------

  -------------------------- -------------- --------------------------------------------------------------------------------------
  ค่าบริการทางด้านเทคนิคการผลิต   มูลค่า (บาท)     ความจำเป็นและสมเหตุผล

  บริษัทใหญ่                    20,133,743     บริษัทไม่มีบุคคลทำงานในด้านนี้และไม่สามารถดำเนินการวิจัยและพัฒนาผลิตภัณฑ์ด้วยตนเองเพราะมีค่าใช้จ่ายที่สูงมาก
                                            การคิดราคาของค่าบริการคำนวนตามที่เกิดขึ้นจริงของค่าบริการทางด้านเทคนิคการผลิต

  กิจการที่เกี่ยวข้องกันอื่น ๆ        -              
  -------------------------- -------------- --------------------------------------------------------------------------------------

  ---------------------- -------------- --------------------------------------------
  ค่าบริหารจัดการ           มูลค่า (บาท)     ความจำเป็นและสมเหตุผล

  บริษัทใหญ่                -              บริษัทไม่มีบุคคลากรทำงานในด้านนี้เพียงพอ
                                        บริษัทอาศัยบุคคลในเครือกู๊ดเยียร์
                                        เพื่อให้คำแนะนำด้านกลยุทธ์ การบริหารการผลิต
                                        การบริหารทรัพยากรมนุษย์ เทคโนโลยีสารสนเทศ
                                        รวมถึงจัดหาสถานที่จำหน่ายสินค้าของบริษัทในต่างประเทศ
                                        ค่าบริการคิดตามที่เกิดขึ้นจริงของค่าบริหารจัดการ

  กิจการที่เกี่ยวข้องกันอื่น ๆ    139,288,702    
  ---------------------- -------------- --------------------------------------------